Fartsyndere, voldsmænd og andre, som er blevet idømt en bøde, de nægter at betale, slipper meget ofte for straf.

De seneste to år er der således ingen, der er blevet sendt i fængsel for at sidde deres bøde af i fængslet. Det skyldes Skats skandaleramte it-system, EFI, fremgår det af mail fra Skat. Det skriver DR Nyheder.

Siden 2013 har det været Skats opgave, at oversende bødesager fra Skat til politiet via EFI, men det er ikke sket.

ritzau